**Kelt:** Budapest, 2021.09.05.

**Az Óbudai Egyetem  
54. Tudományos Diákköri Konferenciája 2020 őszi félévben**

Tisztelt Hallgatók!

A TDK, a tudományos diákköri mozgalom 70 éve működik Magyarországon. Lényege a tanár és a diák alkotó együttműködése, amely a tehetséggondozás sajátos formája a felsőoktatásban. Az Óbudai Egyetem elkötelezett az önként vállalt hallgatói tudományos tevékenység támogatásában. Próbálják ki magukat ebben az alkotó tevékenységben, melynek eredménye nemes versenyben jelenik meg a TDK konferenciákon. További sikeres munkát és jó egészséget kíván:

az Óbudai Egyetem Tudományos Diákköri Tanácsa

**október 28. 12:00** A kari elektronikus TDK rendszerben (<https://tdk.nik.uni-obuda.hu/> ahol más kar esetében nik helyett a kar kódja szerepel) elkészített, véglegesített jelentkezési anyagot a konzulensnek engedélyeznie kell ezen határidőig.

október 29.A kari TDT elnök eljuttatja a tartalmi kivonatokat és a jelentkezési lapokat az egyetemi TDT elnökének elektronikusan.

október 29.A kari TDT elnök összeállítja a kari szekciók programját (az előadások 15 percesek, melyet 10 perces vita követhet) a szokásos formában, mely tartalmazza a szekciók elnevezését, a szekciók programját, valamint a rövid tartalmi kivonatokat, melyeket eljuttat az egyetemi TDT elnökének elektronikusan.

november 8.A kari TDT elnök eljuttatja a szekciók elnökeinek, tagjainak, hallgatói titkárainak neveit, adatait az egyetemi TDT elnökének elektronikusan.

**november 11. 12:00** A TDK dolgozatokat kari TDK rendszerbe feltöltik a hallgatók, ahonnan a plágiumellenőrzés is megtörténik. A kari TDT elnök továbbítja a dolgozatokat a szekciók bíráló bizottságának.

november 16. 12:00Dolgozatonként minimum 2–2 bírálat begyűjtése az elektronikus rendszerben, jegyzőkönyvek és a lebonyolításhoz szükséges anyagok előkészítése.

**november 17.** Az Óbudai Egyetem 54. Tudományos Diákköri Konferenciája karonkénti szervezésben (a járáványhelyzet függvényében jelenléti, vagy online).

november 17.A kari TDT elnök eljuttatja a kari szekciók eredményeit és a dolgozatok bírálatait az ÓE ETDT elnökének.

november 24. 17:00 Ünnepélyes eredményhirdetés (online, vagy 1034 Budapest Bécsi út 96/b. Aud. Max.)

Dr. Vámossy Zoltán

*ÓE ETDT elnök*

**Támogató pályázat: NTP-HHTDK-20**

